Turinys
Rodyklė 🔎︎

# Rodymas

Parenkamos numatytosios objektų rodymo teksto dokumentuose ir lango elementų nuostatos.

Jei norite tai atlikti…

Atverkite teksto dokumentą, pasirinkite LibreOffice → ParinktysPriemonės → Parinktys → „LibreOffice“ tekstų rengyklė arba „LibreOffice“ tinklalapių rengyklė → Rodymas.

## Orientyrai

Nustatoma, kaip atvaizduojamos objektų ribos.

### Tempiant rodyti orientyrus

Kai objektas tempiamas, aplink jį rodomos linijos – orientyrai. Kai parinktis Tempiant rodyti orientyrus pažymėta, lengviau nustatyti tikslią objekto vietą pagal liniuotes.

## Rodyti

Nustatoma, kurie dokumento elementai yra rodomi.

### Paveikslai ir objektai

Nustatoma, ar ekrane rodyti paveikslus ir objektus. Jei šie objektai paslepiami, vietoj jų bus rodomi vietaženkliai – tušti rėmeliai.

Paveikslų rodymą galima išjungti ir mygtuku Paveikslai ir diagramos. Jei atvertas teksto dokumentas, šis mygtukas bus mygtukų juostoje priemonės.

Jei parinktis Paveikslai ir objektai nepažymėta, paveikslai iš interneto nebus įkeliami. Jei nenurodytas lentelėje esančių paveikslų dydis, toks tinklalapis, ypač įrašytas senesniu HTML formatu, gali būti atvaizduojamas neteisingai.

### Lentelės

Rodomos dokumente esančios lentelės.

Jei norite, kad būtų rodomos lentelių ribos, dešiniuoju pelės klavišu spustelėkite bet kurioje lentelėje ir pasirinkite komandą Lentelės ribos arba tekstų rengyklėje pasirinkite Lentelė → Lentelės ribos.

### Grafikos objektai ir valdikliai

Rodomi dokumente esantys grafikos objektai ir valdikliai.

### Komentarai

Rodomi komentarai. Jei norite taisyti komentaro tekstą, spustelėkite komentarą. Žvalgiklio kontekstinio meniu komandomis galima rasti ir pašalinti norimą komentarą. Paties komentaro kontekstinio meniu komandomis galima pašalintį tą komentarą, visus komentarus arba visus vieno autoriaus komentarus.

## Rodyti laukus

### Paslėptas tekstas

Rodomas tekstas, kuris buvo paslėptas naudojant laukus Sąlyginis tekstas arba Paslėptas tekstas.

### Paslėptos pastraipos

Rodomos pastraipos, kuriose yra laukas Paslėpta pastraipa field. Ši parinktis veikia taip pat, kaip ir meniu komanda Rodymas → Laukai: Paslėptos pastraipos Rodymas → Paslėptos pastraipos.

## Rodymas

Nustatoma, ar rodomos slankjuostės ir liniuotės.

### Horizontalioji liniuotė

Rodoma horizontalioji liniuotė. Iš išskleidžiamojo sąrašo galima pasirinkti liniuotėje naudotinus matavimo vienetus.

### Vertikalioji liniuotė

Rodoma vertikalioji liniuotė. Iš išskleidžiamojo sąrašo galima pasirinkti liniuotėje naudotinus matavimo vienetus

### Tolygus slinkimas

Įgalinama tolygaus puslapio slinkimo funkcija. Slinkimo sparta priklauso nuo rodomos srities ir ekrano atvaizduojamo spalvų skaičiaus.

### Rodyti dešinėje

Šios komandos galimos tik jei programoje yra įgalintos Azijos kalbos. Azijos kalbas įgalinti galima lange LibreOffice → ParinktysPriemonės → Parinktys → Kalbos nuostatos → Kalba.

Vertikalioji liniuotė rodoma prie dešiniojo lango krašto.

## Nuostatos (tik tinklalapių rengyklei)

### Matavimo vienetai

Specifies the Unit for HTML documents.