Turinys
Rodyklė 🔎︎

# „Basic IDE“ parinktys

Čia parenkamos integruotosios programavimo aplinkos (angl. Integrated Development Environment) „Basic IDE“ nuostatos. Ši aplinka skirta „Basic“ kalba užrašytoms makrokomandoms taisyti.

This feature is experimental and may produce errors or behave unexpectedly. To enable it anyway, choose LibreOffice - PreferencesTools - Options - LibreOffice - Advanced and select Enable experimental features checkbox.

Jei norite tai atlikti…

Pasirinkite LibreOffice → ParinktysPriemonės → Parinktys → LibreOffice → Basic IDE.

## Kodo užbaigimas

Ši funkcija padeda „Basic“ programuotojui greičiau užbaigti rašomą kodą, išvengti klaidų.

### Įgalinti kodo užbaigimą

Rodomi „Basic“ objekto metodai. Kodo užbaigimo funkcija parodys „Basic“ objekto metodus, jei objektas yra UNO išplėstinio tipo. Funkcija neveiks bendriesiems „Basic“ tipams Object ar Variant.

Kai kintamasis yra UNO sąsaja arba struktūra, po kintamojo vardo surinkus tašką pasirodys galimų metodų ir kintamųjų sąrašas (pvz., aKint. [sąrašas] ). Norimą metodą ar kintamąjį galima pažymėti rodyklių klavišais. Jei norite įterpti pažymėtą elementą, paspauskite įvedimo klavišą arba dukart spustelėkite elementą pelės klavišu. Jei norite užverti sąrašą, paspauskite grįžties klavišą.

Jei renkant metodo pavadinimą vieną kartą paspausite klavišą Tab, pavadinimas bus užbaigtas pažymėtu elementu. Jei Tab klavišą spausite daugiau kartų, paeiliui bus keičiami surinktą pradžią atitinkantys metodų pavadinimai. Pavyzdžiui, jei surinkote aKint.aMetod, paeiliui bus keičiami pavadinimai aMetod1, aMetodas2, aMetodas3, o kiti elementai nebus paslėpti.

Pavyzdys:

        Dim aPicker As com.sun.star.ui.dialogs.XFilePicker

yra tinkamas kintamojo aprašas, o jo metodai iškviečiami surinkus tašką:

        aPicker.getDisplayDirectory()

## Kodo siūlymai

Čia pateikiama keletas pagalbinių priemonių „Basic“ programuotojui.

### Automatiškai taisyti

Renkant tekstą taisomas „Basic“ kintamųjų ir bazinių žodžių raidžių lygis. „LibreOffice“ „Basic IDE“ aplinkoje automatiškai taisomi „Basic“ sakiniai ir kintamieji kodo stiliui ir skaitomumui pagerinti. Taisymai pagrįsti programos kintamųjų aprašais ir atpažintomis „LibreOffice Basic“ komandomis.

Pavyzdys:

        Dim intVar as Integer

Jei programuodami surinksite Intvar, šis kintamojo vardas bus pataisytas į intVar, nes toks raidžių lygis nurodytas kintamojo intVar apraše.

Baziniai „Basic“ kalbos žodžiai taip pat taisomi automatiškai (bazinių žodžių sąrašas gaunamas iš analizatoriaus).

Pavyzdžiai:

Integer, String, ReDim, ElseIf, etc...

### Automatiškai uždaryti kabutes

Automatiškai uždaromos atviros kabutės. Kaskart surinkus atidaromąsias kabutes „LibreOffice“ „Basic IDE“ aplinkoje uždaromosios kabutės bus įterpiamos automatiškai. Tai ypač patogu, kai „Basic“ programos kode reikia įvesti teksto eilutę.

### Automatiškai uždaryti skliaustus

Automatiškai uždaromi atviri skliaustai. Kaskart surinkus atidarantįjį skliaustą „(“, „LibreOffice“ „Basic IDE“ aplinkoje uždaromasis skliaustas „)“ bus įterptas automatiškai.

### Automatiškai užbaigti procedūras

Automatiškai įterpiami baigiamieji procedūrų sakiniai. Kaskart surinkus sakinį Sub arba Function ir paspaudus įvedimo klavišą, „LibreOffice“ „Basic IDE“ aplinkoje baigiamasis sakinys End Sub arba End Function bus įterptas automatiškai.

## Kalbos funkcijos

### Naudoti išplėstinius tipus

UNO objektų tipus leidžiama naudoti kaip „Basic“ tipus. Šitaip standartiniai „Basic“ programavimo kalbos objektų tipai papildomi „LibreOffice“ UNO tipais. Tokiu būdu programuotojai gali naudoti reikiamus UNO objektų tipus kintamiesiems aprašyti. Ši funkcija yra būtina, kad veiktų kodo užbaigimas.

Pavyzdys:

        Sub Some_Calc_UNO_Types
        REM A spreadsheet object
            Dim oSheet As com.sun.star.sheet.XSpreadsheet
            oSheet = ThisComponent.getSheets().getByIndex(0)
        REM A cell object
            Dim oCell As com.sun.star.table.XCell
            oCell = oSheet.getCellByPosition(0,0)
        End Sub

Išplėstinių UNO tipų naudojimas „Basic“ programose gali apriboti šių programų suderinamumą su kitais raštinės programų paketais.

Susijusios temos

Basic IDE